
Stimaţi locuitori ai comunei Bradu, 


În primul rând vreau să 
vă mulțumesc pentru spiritul 
civic și responsabilitatea de 
care ați dat dovadă în res- 
pectarea măsurilor stabilite 
pentru limitarea propagării Pa 
virusului SARS-CoV-2. Apre- 
ciez solidaritatea și responsabilitatea dum- 
neavoastră și vreau să vă reamintesc că 
măsurile luate pentru protejarea individuală, 
dar și a celor dragi, sunt esențiale în această 
perioadă. Localitatea Bradu a fost ferită de o 
incidență mare a cazurilor de COVID-19. Vi- 
rusul poate fi ținut la distanţă. Să respectăm 
cele trei măsuri esențiale: purtarea măștii, 
spălatul mâinilor și distanţarea fizică! 


Să rămânem în continuare vigilenţi și să 
respectăm recomandările specialiștilor! 


Vă mulţumesc pentru înțelegere și vă do- 
resc sănătate! 





Primar, Dan Stroe 


L_ N 
! %/J ţii 
L] 
f i ( | 
L] 
L] 






mie realitatea AUGUST 2020 A 2 


————wy Bradului 


Secţia de votare nr. SE, de la fosta Unitate Militară, a fost mutată la Gră- 
diniţa After School din Geamăna, intrarea A, în acelaşi imobil cu secţia de 
votare nr. 248, intrarea B. 


IMPORIANI! Unele străzi arondate secţiei nr. 248 trec la secţia nr. 247 
În urma avizului Autorităţii Electorale Permanente, delimitările secţiilor de 
votare nr. 247 şi nr. 248 se vor modifica, după cum urmează: 


Următoarele străzi, care aparţineau secţiei 248, trec la secţia 247, Grădini- 
ţa After School Geamăna-Intrarea A: ie ge Ficusului, Viilor, Violetelor, 

Craiovei, Celia 


În urma modificării delimitărilor secţiilor de votare nr. 247 şi nr. 248, alegă- 
torii vor fi arondaţi după cum urmează: 


- Secţia nr. 247 - 1529 alegători; 
- Secţia nr. 248 - 1764 alegători. 


ANUNT! 


J | 
Pentru a raspunde 
sesizărilor venite 


din partea 
cetătenilor, 
Primăria Bradu a 
încheiat un contract 
cu o firmă de 
ecarisaj. Aceasta 
vine si intervine 
săptămânal în 
locurile în care 





DIRECTORUL CLUBULUI SPORTIV REAL BRADU: 

există reclamatii din 
partea cetățenilor 
din comună. Puteti 
suna la urmâtorul 
numar de telefon: 


0248 279 412 





Epidemia de coronavirus a 
lovit din plin şi lumea sportului. 
Ionuţ Nae, directorul Clubului 
Sportiv Real Bradu, declară că 
în momentul de faţă sunt slabe 
şansele să înceapă campionatele. 
“Totul este incert în momentul 
acesta. Dacă se vor menţine re- 
stricţiile actuale la nivelul fot- 
balului amator, mă refer la liga 
a 3-a, liga a 4-a şi liga a 5-a, sunt 

slabe speranţe să înceapă campi- 


onatele prea curând. Nu putem 
decât să aşteptăm. Sperăm ca 
situaţia epidemiologică din ţară 
şi din judeţ să se îmbunătăţească 
şi să revenim la normal cât mai 
curand. Nu ştiu dacă sunt 30% 
din echipele din liga a 3-a care 
îşi permit financiar să respec- 
te protocolul medical existent, 
respectiv cu testări la 14 zile, 





asta în cea mai fericită situaţie, 


în care nu au niciun caz pozitiv, 
în caz contrar se vor retesta la 7 
zile, să nu mai vorbim de echi- 
pele din liga a 4-a sau liga a 5-a, 
aici este exclus. Cred că va fi un 
an foarte greu pentru tot spor- 
tul romanesc, dar sperăm să de- 
păşim acest moment cu bine, 
transmite lonuţ Nae, directorul 
Clubului Sportiv Real Bradu. 





ANUNT IMPORTANT! 


dispoziţiilor în materie şi a unei docu- 
mentaţii cadastrale. În situaţia în care în 
expertiza tehnică se constată neîndepli- 
nirea tuturor cerinţelor fundamentale 

şi a celor relative la încadrarea în regle- 
mentările de urbanism, nu se eliberează 
certificatul de atestare/adeverinţa pri- 
vind edificarea construcţiei. 


Compartimentul Urbanism 
al Primăriei Bradu 


termenului de prescripţie de 3 ani nu 
mai permite aplicarea sancţiunilor, 
certificatul de atestare privind edifica- 
rea construcţiei va fi emis în baza unei 
expertize tehnice cu privire la respecta- 
rea cerinţelor fundamentale aplicabile 
privind calitatea în construcţii, inclusiv 
cu încadrarea în reglementările de urba- 
nism aprobate, care să confirme situaţia 
actuală a construcţiilor şi respectarea 


Legea nr. 7/2020 pentru modificarea 
şi completarea Legii nr. 10/1995 pri- 
vind calitatea în construcții şi pentru 
modificarea şi completarea Legii nr. 
50/1991 privind autorizarea executării 
lucrărilor de construcţii 

În cazul construcţiilor pentru care 
execuţia lucrărilor s-a realizat fără au- 
torizaţie de construire, iar împlinirea 

PESCARI MULŢUMIŢI PE 
LACUL DIN BRADU DE JOS 


Pentru orice pescar amator sau cu ex- 
perienţă, pescuitul este o activitate pre- 
țioasă care îl ajută să se relaxeze. Din 29 
iulie, când a fost aprobat Regulamentul 
privind pescuitul recreativ în lacurile de 
pe raza comunei Bradu, lacul din Bradu 
este disponibil pentru toţi iubitorii pes- 
cuitului. | | 

Reamintim că pescuitul în zona stabilită === i) || IȚ ŢI 
este permis numai între orele 05.00- 21.00, Îi SI A 
după achitarea taxei corespunzătoare, iar 
accesul se face în baza documentului de 
plată. Se admite pescuirea şi reținerea a ma- 
xim 3 kg din speciile crap, ten şi fitofag, iar 
exemplarele din aceste specii nu pot fi mai 
mici de 1,5 kg şi mai mari de 5 kg. Nădirea 
se face numai de pe mal. Este interzisă nă- 
direa cu semințe, cereale sau alune în stare 
uscată. 





Pescarii pot veni cu un singur însoțitor, 
care nu are dreptul să pescuiască. Dreptul 
la pescuit nu este transmisibil! La locul de 
pescuit este obligatorie păstrarea ordinii şi 
curățeniei, precum şi luarea tuturor măsu- 
rilor de prevenire a evenimentelor negative 
(degradări ale malului, distrugeri de orice 
fel şi alterarea calităţii apei prin aruncarea 
de deşeuri). Vinovaţii vor răspunde penal 
sau administrativ, după caz. Pescarii şi înso- 
țitorii acestora îşi asumă întreaga răspunde- 
re în cazul în care, pe durata şederii în zona 
de pescuit, sunt implicaţi într-un accident/ 
incident de orice natură. Administraţia este 
exonerată de orice răspundere civilă, admi- 
nistrativă şi materială pentru orice formă 
de accidente, incidente, precum şi urmări 
generate de consumul de alcool sau nea- 
tenţie a pescarului şi însoţitorului acestuia. 
Pescarii şi însoțitorii acestora sunt obligați 
să se comporte civilizat, în spiritul respec- 
tului reciproc, fără ţipete, scandal, muzică 
la volum mare și alte manifestări huligani- 
ce, în caz contrar vor fi invitaţi să părăseas- 
că zona, fără returnarea taxei de pescuit. 


După încheierea partidei de pescuit, pes- 
carii au obligaţia de a lăsa locul curat, fără 
chiștoace de ţigări, coji de seminţe, resturi 
menajere sau alte obiecte. Administraţia își 
rezervă dreptul de a permite accesul unui 
număr limitat de persoane. 

Investiţiile în lucrările d 
infrastructură continuă 

în Bradu. Asfaltarea, 
introducerea reţelelor 

de canalizare și gaze 
reprezintă o prioritate pentru 
administraţia locală condusă 
de primarul Dan Stroe. 

De asemenea, Primăria 
Bradu investește în viitorul 
comunei, iar viitorul oricărei 
localităţi îl reprezintă copiii. 
Astfel că, lucrările sunt în 
plină execuţie la viitoarea 
creșă din Geamâna, iar la 
after school vor fi înfiinţate 
două grupe de grădiniţă 

cu program prelungit. "Ne A a o OP 
respectăm promisiunile. În DIE ma a e a 
Bradu s-a lucrat și se lucrează 

la foc continuu, în special 

la nivel de infrastructură 

de utilităţi. Investim în 
continuare în lucrări menite 
să îmbunătăţească viaţa 
locuitorilor acestei comune. 
lar copiii, viiitorul nostru, sunt 
cei mai importanţi, motiv 
pentru care le asigurăm cele 
mai bune condiţii în unităţile 
de învăţământ”, declară 
primarul Dan Stroe. 

healitatea 
radului 


- pe strada Primăverii 1 au fost finalizate Îucrările de asfaltare şi ie iati 


- au fost finalizate lucrările de asfaltare pe strada Liliacului, inclusiv intro- 
ducerea reţelei de canalizare pluvială, locuitorii beneficiind de toate utilităţile 


- lucrările la canalizarea pluvială de pe strada Principală, pe partea stângă, de 
la Pasarelă până la intersecţia cu Aleea Neajlov, se apropie de final, după care se 
vor amenaja trotuare pe această porţiune 

- au fost semnate contractele pentru canalizare pluvială pentru strada Prin- 
cipală, pe porțiunile Târg - Valea Geamăna, strada Preot Gheorghe Ionescu 
- fostul CAP, urmând ca în cel mai scurt timp să înceapă lucrările. Ulterior, se 
vor amenaja trotuare pe aceste porţiuni 

- pe strada Primăverii V urmează lucrările de asfaltare şi amenajarea unei 
parcări 

- pe străzile Călimani şi Lăcrămioarelor urmează realizarea reţelei de canali- 
zare menajeră, iar pe strada Călimani şi cea pluvială 

- pe strada Salcâmilor a fost introdusă reţeaua de gaze 

- Lacul Podeanca (Parpaliţă) va fi amenajat cu ziduri de sprijin. Lucrările de 
execuţie se află în procedura de licitaţie. De asemenea, va fi realizat şi un loc 
de joacă pentru copii, dar şi intersecţia, unde se va realiza canalizare pluvială şi 
lărgirea carosabilului 

- Lacurile de pe strada Panduri şi Ene Vochin - Lăcrămioarelor vor fi mo- 
dernizate şi amenajate cu ziduri de sprijin 

- au fost demarate lucrările de amenajare hidrotehnică pe cursul de apă Ge- 
menița, în urma obţinerii Avizului de Mediu 

- pe strada Valea Geamăna a fost introdusă rețeaua de gaze 

- extinderea rețelei de apă potabilă pe strada Tineretului 

- au fost reamenajate mai multe poduri şi podeţe pentru a prelua un debit 
mai mare de apă şi pentru a evita inundaţiile pe străzile: Buna Vestire, Muşca- 
telor, Valea Geamăna, Rafinăriei 

- urmează introducerea rețelei de canalizare menajeră pe strada Daliei până 
la strada Rozelor şi canalizarea pluvială pe strada Soarelui şi Primăverii 

Dai Du ai, 


Copiii, viitorul localității! 
Lucrări avansate 
la creșa din Geamâna 


La creşa din Geamăna, lucrările sunt în plină execu- 

e. “Stadiul de execuţie a lucrărilor de construcţie este 

unul avansat faţă de grafic. Vom avea o creşă modernă, cu 

toate dotările necesare, atât pentru micuțţi, cât şi pentru 
cadrele didactice”, transmite primarul Dan Stroe. 


Creşa va fi una la standarde europene. La parter, va 
avea o sală pentru grupa mică plus grupuri sanitare, o 
sală pentru grupa mare cu toalete, cabinet medical, ves- 
tiare personal serviciu, vestiare copii, grupuri sanitare 
personal serviciu, bucătărie, depozit alimente, cameră 
frigorifică plus anexe. La etaj va fi o sală de şedinţe pentru 
părinţi sau festivități, grupuri sanitare şi dușuri aferente, 
depozite pentru: rufe curate, rufe murdare, cabinet: per- 
sonal educativ, cancelarie, birou admnistrativ, spălătorie, 
depozit materiale de curăţenie, spaţiu de odihnă pentru 
personal. 


L, 
L_] / 


În cadrul unei şedinţe extraordinare a Consiliului Lo- 
cal Bradu a fost aprobat proiectul de hotărâre iniţiat de 
primarul Dan Stroe cu privire la extinderea reţelei şcola- 
re a unităţilor de învăţământ de pe raza comunei Bradu. 

“Concret, reuşim în sfârșit să dăm utilitate clădirii after 
school din Geamăna, acolo unde vor fi înființate două 
grupe de grădiniță cu program prelungit, a câte 20 de co- 
pii. Sunt convins că, prin măsurile luate în ultimii ani şi 
a celor pe care le vom lua în viitor, vom reuşi stoparea 
migrației către grădinițele și școlile din Piteşti”, transmite 
primarul Dan Stroe. 


L] L] 


Administraţia locală din Bradu reamintește locuitorilor 
că deşeurile reciclabile sunt ridicate din poartă în poartă 
în ultimele zile de marţi şi vineri din lună. De asemenea, 
resturile vegetale (nu se acceptă crengi sau materiale lem- 
noase) sunt ridicate în fiecare zi de luni. 









radului 





Traviţii și obiceiuri de Siânta Maria Mică. 





Primar, Dan Stroe 

În această zi specială, vă transmit cele mai sincere urări. 
Să aveți o viață plină de lucruri bune, iar Sfânta Maria, 
al cărei nume îl purtaţi, să vă ocrotească mereu. 


La mulţi ani tuturor locuitorilor din Bradu care poartă numele sfânt! 








Sfânta Maria Mică este prima sărbătoare 
din cursul anului bisericesc, an început de la 
1 septembrie. Este cea mai mare sărbătoare 
a toamnei și se sărbătoreşte în fiecare an pe 
data de 8 septembrie. Sfânta Maria Mică se 
sărbătorește atât în biserica ortodoxă, cât şi în 
cea catolică. 


Sfânta Scriptură nu relatează despre acest 
eveniment, însă scrierile apocrife oferă foarte 
multe amănunte despre originea şi copilăria Fe- 
cioarei Maria. Tatăl Fecioarei Maria, loachim, 
era un urmaș al regelui David, iar mama, Ana, 
era fiica preotului Matthan, descendentă din 
familia preoțească a lui Aaron, împlinindu-se 
prin aceasta proorocia că Mesia va avea o dublă 
descendență: împărătească şi preoțească. 

Pentru că nu aveau copii, ceea ce era con- 
siderat un blestem din partea lui Dumnezeu, 
Ioachim şi Ana au început să fie ironizaţi şi bat- 
jocoriți de oameni. Și totuşi, Ioachim şi Ana nu 
s-au răzvrătit împotriva lui Dumnezeu, nici nu 
au renunțat la viaţa lor virtuoasă, rugându-se în 
continuare şi nădăjduind în bunătatea lui Dum- 
nezeu. 


Tradiţia spune că în al cincizecilea an al că- 
sătoriei lor Marele Preot de la Templu a refuzat 
în public jertfa lor, numindu-i blestemaţi. În- 
tristaţi, cei doi părinţi s-au îndreptat spre casa 
lor din Seforis şi au hotărât să se retragă fiecare 
pentru post şi rugăciune. Ioachim a zis către so- 
ţia sa Ana: Pe mine nu mă îndeamnă inima să 
mai intru în casa mea, căci noi suntem urgisiți 
de Dumnezeu. Iată, eu mă duc la munte şi acolo 
voi posti şi mă voi ruga lui Dumnezeu, doar se 
va milostivi şi ne va da nouă un copil. Ana a în- 
ceput să se roage lui Dumnezeu cu durere şi cu 
multe lacrimi, zicând: “Doamne, Atotţiitorule, 
Cela ce numai cu cuvântul ai făcut cerul şi pă- 
mântul şi toate câte se văd; Cela ce ai zis făptu- 
rilor Tale să trăiască şi să se înmulțească; Cela ce 
ai binecuvântat pe Sara, femeia lui Avraam şi ai 
născut pe Isaac la bătrâneţe şi ai dăruit Anei fiu, 
de a născut pe Samuel Proorocul, dă-mi şi mie 
roada pântecelui meu şi nu lăsa să fiu de ocară 
între oameni, că de voi naște fiu, sau fiică, îl voi 
închina 'Ţie cu toată inima și-l voi da să slujeas- 
că în biserica slavei Tale. 

Îngerul Gavriil s-a arătat fiecăruia, spunân- 
du-le că rugăciunea lor nu a fost trecută cu ve- 
derea şi că Dumnezeu le va trimite binecuvân- 
tarea sa. Tot el le-a vestit că acest prunc se va 
umple de Duh Sfânt din pântecele mamei sale şi 
că va fi un vas ales lui Dumnezeu. 


Nașterea Maicii Domnului, cunoscută ca 
“Sfânta Maria Mică, marchează hotarul astro- 
nomic dintre vară şi toamnă. De asemenea, 
sărbatoarea anunţă începutul unor activități 
specifice, precum culegerea unor plante și fruc- 


te tămăduitoare, bătutul nucilor, culesul viilor, 
semănatul grâului, orzului şi secarei de toamnă. 


Tradiţii și superstiții 
Lj Lj Lj 
În cultura populară, în funcţie de zonă, exis- 
tă mai multe superstiții legate de această zi, 
Sfânta Maria Mică. Aşadar, iată ce este bine să 
faci şi ce nu ai voie să faci de Sfânta Maria Mică, 
sărbătoarea Naşterii Maicii Domnului: 


-Se spune că nu e voie să se aprindă focul în 
casă în preajma acestei sărbători, oricât ar fi de 
frig, fiindcă aduce ghinion şi boală; 

- În această zi, femeile care nu pot avea copii 
trebuie să se roage pentru dezlegarea pântecelor 
şi se spune că vor primi pruncul dorit. Şi pentru 
că Fecioara Maria este protectoarea tuturor ma- 
melor, femeile însărcinate se pot ruga pentru o 
naştere ușoară şi un copil sănătos; 

- Se mai spune că în fiecare casă trebuie să fie 
câte o candelă aprinsă pentru alungarea spirite- 
lor rele şi pentru preamărirea Naşterii Fecioarei 
Maria; 

- Pe 8 septembrie, de Sfânta Maria Mică, 
bărbaţii nu au voie să meşterească sau să facă 
treabă prin gospodărie, iar femeile nu au voie 
să coasă şi să spele rufe pentru a nu atrage răul 
asupra lor şi a familiilor lor. 





- În cultura populară se mai spune că aceia 
care nu şi-au adunat plante medicinale nu tre- 
buie să mai facă acest lucru pentru că acestea 
îşi pierd puterea tămăduitoare dacă sunt culese 
după Sfânta Maria Mică; 

- De Sfânta Maria Mică se împart struguri şi 
prune de sufletul morţilor, pentru ca acestora să 
|i se ierte păcatele şi să primească şi ei din roa- 
dele toamnei pe lumea cealaltă; 

- Maramureşenii cred că toamna va fi urâtă 
şi cu precipitaţii dacă plouă pe 8 septembrie. lar 
dacă înfloresc merii şi perii, înseamnă că toam- 
na va fi plăcută, iar recoltele se vor culege uşor. 
Semnele din această zi îi ajută pe oameni să facă 
prognoze despre următorul an agricol; 


- În alte regiuni, oamenii sunt ferm convinşi 
că vremea se strică de tot după Sfânta Maria 
Mică, vara devenind o simplă amintire. Păsările 
călătoare îşi iau zborul către ţinuturi mai calde 
şi insectele se ascund în pământ. 


De Sfânta Maria, aproximativ 2,2 milioa- 
ne de români îşi serbează onomastica. Dintre 
aceştia, aproximativ 1,8 milioane sunt femei ce 
poartă numele de Maria, aproximativ 270.000 
femei ce poartă numele de Mariana şi în jur de 
51.000 femei ce poartă numele de Marinela. 








pete healitatea 
Bradului 


La alegerile locale din data de 27 septembrie se aleg 
primarii, consiliile locale, consiliile judeţene și președin- 
țu consiliilor judeţene. Consiliile locale, consiliile judeţe- 
ne, primarii şi preşedinţii consiliilor judeţene se aleg prin 
vot universal, egal, direct, secret şi liber exprimat. 


Cetăţenii români care au împlinit vârsta de 18 ani, in- 
clus1v cei care împlinesc această vârstă în ziua alegerilor; 


Cetăţenii români care nu au fost puşi sub interdicție 
sau cărora nu le-a fost interzisă exercitarea dreptului de 
a alege, pe durata stabilită prin hotărâre judecătorească 
definitivă; 

Cetăţenii Uniunii Europene care au domiciliul sau re- 
şedinţa în România. 


w/ | w/ ii% 


Dreptul de vot se exercită numai în comuna, orașul, 
municipiul sau subdiviziunea administrativ-teritorială a 
municipiului în care alegătorul îşi are domiciliul sau re- 
şedinţa, după caz. 

Alegătorii votează numai la secţia de votare la care 
este arondată strada sau localitatea de domiciliu sau reşe- 
dință și unde sunt înscrişi în lista electorală permanentă 
(alegătorii cetăţeni români) sau în copia de pe lista elec- 
torală complementară (alegătorii cetăţeni ai Uniunii Eu- 
ropene). 


IMPORTANT! 


Alegătorii care nu se regăsesc pe listele electorale 
permanente vor fi înscrişi pe listele suplimentare 
dacă fac dovada cu actul de identitate că au domi- 
ciliul sau reşedinţa pe raza secţiei de votare la care 
s-au prezentat la vot. 


Pentru alegătorii care nu se pot deplasa la sediul secției 
de votare din cauză de boală sau invaliditate, preşedinte- 
le biroului electoral al secţiei de votare poate aproba, la 
cererea scrisă a acestora, însoțită de copi ale actelor din 
care rezultă starea de sănătate sau de invaliditate, ca o 
echipă formată din cel puţin 2 membri ai biroului elec- 
toral să se deplaseze cu o urnă specială şi cu materialul 
necesar votării - ştampilă cu menţiunea “VOTAT” şi bu- 

ÎNDRUMARUL ALEGĂTORULUI 


Jetine de vot - la locul unde se află alegătorul, pentru a se 
efectua votarea. 


În cazul cetăţenilor români: cartea de identitate, cartea 
electronică de identitate, cartea de identitate provizorie, 
buletinul de identitate ori paşaportul diplomatic, paşapor- 
tul diplomatic electronic, paşaportul de serviciu, paşapor- 
tul de serviciu electronic, în cazul elevilor din şcolile mi- 
litare, carnetul de serviciu militar, valabile în ziua votării. 
In cazul cetăţenilor Uniunii Europene: orice document 
valabil care le atestă identitatea. 


Votarea se desfășoară duminică, 27 septembrie, între 
orele 7,00 — 21,00. 


La ora 21:00, preşedintele biroului electoral al secției 
de votare declară votarea încheiată şi dispune închiderea 
localului secţiei de vot. 


Alegătorii care, la ora 21:00, se află în localul secției 
de votare pot să îşi exercite dreptul de vot. 

La intrarea în secţia de votare, alegătorul prezintă ope- 
ratorului de calculator al secţiei de votare actul de iden- 
titate şi, după caz, documentul care dovedeşte reşedinţa. 


După ce prezintă actul de identitate operatorului de 
calculator, alegătorul semnează în lista electorală perma- 
nentă sau în copia de pe lista electorală complementară, 
după caz, primeşte buletinele de vot şi ştampila cu men- 
unea “VOTAT”. 


Persoanele care nu se regăsesc în listele electorale per- 
manente, dar pot dovedi cu actul de identitate că au do- 
miciliul sau reşedinţa în raza teritorială a secţiei de votare 
respective, vor fi înscrise în lista electorală suplimentară. 


Fiecare alegător va primi patru buletine de vot: unul 
pentru primar, unul pentru consiliul local, unul pentru 
consiliul judeţean și unul pentru preşedintele consiliului 
judeţean. 

Alegătorii votează separat, în cabine închise, aplicând 
ştampila cu menţiunea “VOTAT” în patrulaterul care cu- 
prinde lista de candidaţi sau numele candidatului pe care 
îl votează. 

După ce a votat, alegătorul îndoaie buletinele de vot 
astfel încât pagina albă care poartă ştampila de control să 
rămână în afară şi introduce fiecare buletin de vot în urna 
corespunzătoare. 

Îndoirea greşită a buletinului de vot nu atrage nulita- 
tea votului, dacă secretul votului este asigurat. In cazul în 
care buletinul de vot se deschide în aşa fel încât secretul 
votului nu mai este asigurat, acesta se anulează şi se dă 
alegătorului, numai o singură dată, un nou buletin de vot, 
făcându-se menţiune despre aceasta în procesul-verbal al 
operaţiunilor de votare. 

Alegătorul restituie preşedintelui ştampila cu menţiu- 
nea “VOTAT”, iar acesta o aplică pe actul de identitate, 
menţionând şi data scrutinului. 

În cazul alegătorilor care votează pe baza cărţii de 
identitate, pe versoul acesteia se aplică un timbru autoco- 
lant cu menţiunea “VOTAT” şi data scrutinului. 

În situaţia în care alegătorul, din motive bine înteme- 
iate, constatate de către preşedintele biroului electoral al 
secției de votare, nu poate semna în lista electorală, preşe- 
dintele face o menţiune în lista electorală, confirmată prin 
semnătura sa şi a încă unui membru al biroului electoral 

Alegătorul care, din motive temeinice, constatate de 
preşedintele biroului electoral al secției de votare, nu 
poate să voteze singur are dreptul să cheme în ca- 
bina de votare, în scopul de a-l ajuta, un însoțitor 
ales de el. Acesta nu poate fi din rândul persoanelor 
acreditate, al membrilor biroului electoral al secției 
de votare sau al candidaților. 


IMPORTANT! În ziua votului, alegătorii care 
se prezintă la vot sunt obligați să respecte măsu- 
rile speciale de protecţie stabilite de autorităţi în 
contextul pandemiei de COVID — 19! 

” Începând cu data > EA A se instituie 
obligativitatea purtării măștii de protecţie de 
către toate persoanele de pe raza adminis- 
trativ-teritorială a judeţului Argeş începând 
cu vârsta de peste 5 ani, în spaţii închise şi 
deschise, pentru grupuri mai mari de două 
persoane care nu locuiesc la aceeași adresă, 
transmite Instituţia Prefectului judeţului 
Argeş. 

În ce priveşte terasele, masca se poartă până 
la masă, se poate da jos, evident, dar se pune 
din nou când se părăsește masa, transmit re- 
prezentanţii Prefecturii. 


Pentru nepurtarea măștii, amenda pentru 
persoanele fizice este de la 500 — 2.500 de lei, 
conform Legii 55/2020. Pentru operatorii eco- 
nomici, amenzile sunt între 1.000 — 5.000 de 
lei. 


Potrivit Hotărârii Comitetului Judeţean 
pentru Situaţii de Urgenţă Argeș, se suspendă 
activitatea sălilor de culturism, fitness, gim- 
nastică aerobică şi alte asemenea activităţi 
pe o perioadă de 14 zile începând cu data de 
18.08.2020. 


Targurile și piscinele 

rămân inchise 

Se suspendă evenimentele publice de tip 
târg, bâlci şi alte asemenea, precum și activita- 
tea de agrement în spaţii de tip piscină, bazin 
de înot, ștrand, cu excepţia activităţilor fizice 
desfăşurate, potrivit legii, de către sportivii 
de performanţă, în toate localităţile judeţului 


Argeş, pe o perioadă de 14 zile începând cu 
data de 18.08.2020. 


Activităţile comerciale de tip fast-food, 
drive-in, jocuri de noroc, case de pariuri, ca- 
zinouri se suspendă între orele 24.00 — 06.00, 
pe o perioadă de 14 zile, începând cu data de 
18.08.2020, administratorii spaţiilor în care 
se desfăşoară aceste activităţi asigurând mo- 
nitorizarea permanentă a respectării de către 
personalul de deservire şi de către clienţi a 

în Arveșșii în spațiil 

măsurilor de limitare a răspândirii virusului 
SARS-CoV-2, potrivit legii. 


Terasele sunt deschise 
până la ora 24.90 


Programul de lucru cu publicul al opera- 
torilor economici care desfăşoară activităţi în 
spaţii special destinate, dispuse în exteriorul 
clădirilor unde se desfăşoară activităţi de pre- 
parare, comercializare şi consum al produselor 
alimentare şi/sau băuturilor alcoolice şi neal- 
coolice, cum sunt terasele, cluburile, barurile 
şi alte asemenea, nu poate începe înainte de 
orele 06.00 şi nu poate depăși orele 24.00, ul- 
tima comandă putând fi preluată cel târziu la 

orele 23.00, pe o perioadă de 14 zile începând 
cu data de 18.08.2020. 


În intervalul menţionat, operatorii econo- 
mici care desfășoară aceste activităţi au obliga- 
ţia să ia măsuri pentru limitarea numărului de 
clienți la numărul locurilor pe scaune, precum 
Şi a oricăror activităţi care presupun interacţiu- 
nea fizică între clienţi, inclusiv dansul. 


La linia telefonică TelVerde 0800800165, 
cetăţenii pot sesiza cazurilor de încălcare a 
normelor de protecţie. 


La linia telefonică TelVerde 0800800358, 
cetăţenii pot apela pentru recomandări și in- 
formaţii legate de COVID-19. 





[ ww ţii 
| 


Starea de alertă prelungită a 
intrat în vigoare pe 16 august, 
pentru 30 de zile. Singura nouta- 
te este aceea că terasele sunt des- 
chise până la miezul nopţii, și nu 
până la 23:00, aşa cum era până 
acum. Însă ultima comandă poa- 
te fi luată la 23:00. 

- Purtarea măştii rămâne în 
continuare obligatorie în spaţiile 
publice deschise (pieţe, faleze, la 
serbări publice, în staţii de autobuz 
sau pe peroane) în anumite inter- 

vale orare stabilite de fiecare judeţ 


— concursurile sportive în aer 
liber sau în bazine acoperite pot fi 
organizate, dar fără spectatori 


- Muzeele, bibliotecile şi libră- 
riile rămân deschise 


— Evenimentele culturale în aer 
liber (de exemplu, concerte) sunt 
permise cu regulile de protecţie 
deja stabilite 


— Sunt permise spectacolele de 
tip drive-in numai dacă cei din 
maşină fac parte din aceeaşi fami- 
lie 

— Organizarea şi desfăşurarea în 
aer liber a spectacolelor, concerte- 


lor, festivalurilor publice şi private 
sau a altor evenimente culturale 
sunt permise numai cu participa- 
rea a cel mult 500 de spectatori cu 
locuri pe scaune, aflate la distanță 
de minimum 2 metri unul față de 
celălalt; masca este obligatorie 


— slujbele religioase sunt permi- 
se, cu regulile deja ştiute 


- Ciclismul, drumeţiile, aler- 
garea, canotajul, alpinismul, vână- 
toarea, pescuitul şi alte activităţi 
recreative şi sportive desfăşurate 
în aer liber sunt permise doar dacă 
participă cel mult 10 persoane 


- Evenimentele private în spa- 

ţii închise sunt permise, doar dacă 
participă cel mult 20 de persoane 
şi cu respectarea regulilor de dis- 
tanțare fizică 


- Evenimentele private în spaţii 
deschise sunt permise doar dacă 
participă cel mult 50 de persoane 
care sunt obligate să respecte regu- 
ile de distanţare fizică. 





